- Podnikam.sk
- Články
- Dane
- Daň z príjmu
- Ako požiadať o ročné zúčtovanie preddavkov na daň zo závislej činnosti za rok 2019?
Ako požiadať o ročné zúčtovanie preddavkov na daň zo závislej činnosti za rok 2019?
Každoročne sú zamestnávatelia povinní vykonať svojim zamestnancom ročné zúčtovanie preddavkov na daň zo závislej činnosti. Zamestnanci však musia zamestnávateľa o vykonanie ročného zúčtovania požiadať. V opačnom prípade si musia svoje príjmy vysporiadať formou daňového priznania.
O vykonanie ročného zúčtovania preddavkov na daň môže požiadať zamestnanec, ktorý:
- v roku 2019 poberal len zdaniteľné príjmy zo závislej činnosti (na základe pracovnej zmluvy alebo dohody),
- nepoberal príjmy zdaňované zrážkovou daňou, pri ktorých sa rozhodol považovať daň zrazenú zrážkou za preddavok na daň,
- nemá povinnosť zvýšiť základ dane o nezdaniteľnú časť základu dane na dobrovoľné príspevky na starobné dôchodkové sporenie uplatnenú v predchádzajúcich zdaňovacích obdobiach,
- nie je povinný podať daňové priznanie k dani z príjmov.
Ako požiadať zamestnávateľa o vykonanie ročného zúčtovania, termín podania žiadosti
Žiadosť sa podáva písomne na tlačive "Žiadosť o vykonanie ročného zúčtovania preddavkov na daň z príjmov zo závislej činnosti podľa § 38 zákona
č. 595/2003 Z. z. o dani z príjmov v znení neskorších predpisov (ďalej len "zákon") za zdaňovacie obdobie (rok) ……………..", ustanovenom Finančným riaditeľstvom Slovenskej republiky. Tlačivo si môžete stiahnuť tu:Žiadosť o vykonanie ročného zúčtovania preddavkov na daň z príjmov
Termín podania žiadosti o vykonanie ročného zúčtovania
- najneskôr do 17. februára 2020,
- ak si zamestnanec chce uplatniť niektoré nezdaniteľné časti základu dane (napríklad na manželku,doplnkové dôchodkové sporenie, kúpeľnú starostlivosť), nárok na zamestnaneckú prémiu, daňový bonus na zaplatené úroky, povinné poistné a príspevky alebo si dodatočne uplatniť daňový bonus na dieťa, ak si počas roka 2019 neuplatňoval, musí v uvedenej lehote priložiť k žiadosti aj doklady preukazujúce nárok na uplatnenie.
V prémiovej časti obsahu nájdete:
- Povinnosti zamestnávateľa v súvislosti s ročným zúčtovaním preddavkov na daň
- Ako postupovať, ak mal zamestnanec viacerých zamestnávateľov?
- Vysporiadanie rozdielov z ročného zúčtovania preddavkov na daň